钦定古今图书集成/明伦汇编/官常典/第402卷 > 魏呈润
## 钦定古今图书集成/明伦汇编/官常典/第402卷 > 魏呈润

按《明外史》本传：“呈润，字中严，龙溪人。崇祯元年进士。
由庶吉士改兵科给事中。三年冬，疏陈兵屯之策：请
敕顺天、保定两巡抚，简所部壮士，大邑五百人，小邑
二、三百人，分营训练。而天津翟凤翀、通州范景文、昌
平侯恂并建节钺，宜令练兵之外，兼营屯田。无何，陈
闽海剿抚机宜六事，并议行。明年夏，久旱求言，疏言：
‘驿站所裁才六十八万，未足充军饷。十一而邮传益
疲，势必再编里甲。是犹剜肉医疮，疮未必瘳，肉先溃
烂矣。关外旧兵十八万，额饷七百馀万。今兵止十万、
七千，合蓟门援卒，非溢原数也。乃加派五百九十万
之外，新增一百四十馀万，犹忧不足，可不为稽核乎？
边报日急，非臣子言功之秋，而小捷频闻。躐加峻秩，
门客厮养，诡名戎籍，不阶而升，悉糜俸料，臣惧其难
继也。江、淮旱灾，五湖之间，海岸为谷。旧谷不登，新丝
未熟，上供织造，宜且暂停。至铨法坏于事例，正途日
壅，不可不疏通。而抚按诸臣，捐赀助饷，大抵索之民
间。顾奉急公之褒，恐上蒙而下削，不可不申明禁饬’。”
帝是其言。已，请大修《北方水政，条数策》以献，帝纳之。
熹宗时，司业朱之俊署国子监事，议建魏忠贤祠国
学旁，“下教有功，不在禹下”语。置籍责诸生捐助。及帝
即位，委过诸生陆万龄、曹代何以自解。首辅韩爌以
同乡庇之，遂漏逆案。及是，之俊已迁侍讲，呈润发其
奸，请与万龄辈同弃西市。帝特宥其罪，而之俊由是

润言：“我国家设御史，巡九边，秩至卑，任至钜。”坤劾良
机，即褫职，下坤究问。“良机在先朝曾纠魏忠贤削籍，
果犯罪，有回道。考核之法，在今乃以付坤，不亦羞朝
廷、销士气乎？今边事日坏，在十羊九牧。既有将帅，又
有监司，既有督抚，有巡方，又有监视。一官出则增，一
官扰，而中贵赫赫之威又复十倍。人见巡方之使获
戾中贵，莫自必其命，谁复敢以国事抗者？异日即欲
闻九边声息，核监视，善恶奚从知之？乞召还良机，宁
使听弹驳于院部，不使仰鼻息于中贵。”帝责以党比，
贬三秩，出之外。时御史李曰辅亦以论中官获谴，给
事中吴执御、吴南灏，御史萧奕辅等交章论救，不听。
而御史赵东曦又疏劾坤亦获谴。呈润以养母归，母
服除，起补光禄署丞，甫半岁而卒。